ივონ კრეიგი

ივონ კრეიგი ( დ. 16 მაისი, 1937, ტეილორვილი, ილინოისი, აშშ – გ. 17 აგვისტო, 2015, კალიფორნია, აშშ) — ამერიკელი მსახიობი და ბალერინა, რომელიც ცნობილი გახდა ბარბარა გორდონის (ბეტმენის მეგობარი გოგოს) როლით 1960-იანი წლების სატელევიზიო სერიალში ბეტმენი. მის კარიერაში სხვა გამორჩეული როლებია: დოროთი ჯონსონი 1963 წლის ფილმში It Happened at the World's Fair, აზალეა ტატუმი 1964 წლის ფილმში Kissin' Cousins და ორიონ მარტას როლი Star Trek-ის ეპიზოდში "Whom Gods Destroy" (1969) .

Huffington Post-მა მას  "ქალი სუპერგმირების პიონერი" უწოდა ტელევიზიაში.

 ადრეული წლები 
ივონ კრეიგი დაიბადა ტეილორვილში, ილინოისი და გაიზარდა კოლუმბუსში, ოჰაიო. 1951 წელს მისი ოჯახი საცხოვრებლად გადავიდა Oak Cliff-ის უბანში დალასში, ტეხასი, სადაც სწავლობდა W. H. Adamson High School-სა და შემდეგ Sunset High School-ში, რომელიც მან ვერ დაამთავრა „ერთი PE კრედიტის“ არარსებობის გამო.

 კარიერა 
ბალერინასა და ინსტრუქტორის, ალექსანდრა დანილოვას მიერ აღმოჩენის შემდეგ, კრეიგი შეუერთდა საბალეტო დასს Russe de Monte Carlo, როგორც მისი ყველაზე ახალგაზრდა წევრი. ეს გამოცდილება მან გამოიყენა, როდესაც შეასრულა ტრიუკები ბეტმენის მეგობარი გოგონას როლის თამაშის დროს. კრეიგმა დატოვა საბალეტო კომპანია 1957 წელს "კასტინგის ცვლილებებზე უთანხმოების გამო" და გადავიდა ლოს-ანჯელესში მისი საცეკვაო კარიერის გაგრძელების იმედით.
მისი ერთ-ერთი ადრეული სატელევიზიო როლი იყო სერიალის Perry Mason-ის ეპიზოდში ("ზარმაცი შეყვარებულის საქმე", 1958) ნილ ჰემილტონთან ერთად, რომელიც განასახიერებდა მის მამინაცვალს (მოგვიანებით ჰემილტონმა ითამაშა პოლიციის კომისარი ჯეიმზ გორდონი, ბეტმენის მეგობარი გოგონას მამა). ცოტა ხნის შემდეგ, იგი გამოჩნდა სამ ფილმში - The Young Land, The Gene Krupa Story და Gidget, რომლებიც გამოვიდა 1959 წელს და ასევე მონაწილეობდა სერიალში Mr. Lucky, ეპიზოდში "პატარა მის ვაუ". მას ჰქონდა ბევერლი მილსის როლში. კრეიგი გამოჩნდა ბინგ კროსბისთან ერთად High Time-ში (1960) და ფილმში "შვიდი ქალი ჯოჯოხეთიდან" 1961 წელს, რომელშიც მონაწილეობდა სეზარ რომეროსთან ერთად. 1962 წელს მან ითამაშა Western Laramie-ში, ეპიზოდში "The Long Road Back".

კრეიგი ელვის პრესლისთან ერთად გამოჩნდა ორ ფილმში: It Happened at the World's Fair (1963) და Kissin' Cousins (1964). მან ასევე ითამაშა სამეცნიერო ფანტასტიკურ ფილმში Mars Needs Women (1966) და გამოჩნდა ფილმში In Like Flint (1967) ჯეიმზ კობერნთან ერთად, როგორც რუსი ბალეტის მოცეკვავე .

1960-იან წლებში კრეიგი რეგულარულად გამოდიოდა სატელევიზიო დრამატულ სერიალებში. იგი ხუთჯერ გამოჩნდა ფილმში The Many Loves of Dobie Gillis, სადაც განასახიერა ხუთი სხვადასხვა შეყვარებული ტიტულოვანი პერსონაჟისთვის 1959-1962 წლებში. 1960 წელს მან ითამაშა ახალგაზრდა ფოტოგრაფი ჯო, ჩარლზ ბრონსონთან ერთად ფილმში Man with a Camera. 1964 წელს კრეიგმა ითამაშა წყალქვეშა ფოტოგრაფის, კეროლის როლი, ფილმში Voyage to the Bottom of the Sea. 1965 წელს კრეიგი გამოჩნდა The Big Valley ("The Invaders") და Kentucky Jones ("Kentucky′s Vacation").

კრეიგს, ასევე, ჰქონდა საზღვაო ძალების მედდის როლი, რომელსაც ჰქონდა ეგზოტიკური არაბული ცეკვის უნარები ეპიზოდში McHale's Navy ("Pumpkin Takes Over") და ეპიზოდში  The Big Valley ლი მაიორსთან და ბარბარა სტენვიკთან ერთად; ორივე გავიდა 1965 წელს. იმავე წელს, იგი გამოჩნდა ეპიზოდში The Man from U.N.C.L.E. ("ტვინის მკვლელის საქმე"), სადაც ის მთავარ გმირს ეხმარება ამოხსნას ტვინისთვის საშიში შხამის საიდუმლო. მომდევნო წელს იგი დაბრუნდა, როგორც U.N.C.L.E.-ის თანამშრომელი თეატრალურ ფილმში, One Spy Too Many. The Wild Wild West-ის ეპიზოდში ("დიდი ემირის ღამე") 1966 წელს, მან ითამაშა მკვლელის როლი, რომელიც ასრულებს ეგზოტიკურ არაბულ ცეკვას. 1968 წლის ეპიზოდში The Ghost & Mrs. Muir ("Haunted Honeymoon") მან განასახიერა გლედის ციმერმანი, მომავალი პატარძალი, რომელიც ღამით Gull Cottage-ში იყო ჩაძირული.

 გარდაცვალება 
კრეიგი 2015 წლის 17 აგვისტოს ღვიძლში გავრცელებულ სარძევე ჯირკვლის კიბოსგან გარდაიცვალა საკუთარ სახლში ფასიფიკ პალისადისში, ლოს ანჯელესში, კალიფორნიაში.

 რესურსები ინტერნეტში 






 სქოლიო 

კატეგორია:ქალები
კატეგორია:ამერიკელი ქალები საქმიანობის მიხედვით
კატეგორია:დაბადებული 1937
კატეგორია:დაბადებული 16 მაისი
კატეგორია:ამერიკელი მსახიობი ქალები
კატეგორია:ამერიკელი ტელემსახიობები
კატეგორია:ამერიკელი მსახიობები